Document ID: 31990D0258

31990D0258
L 145/39
JURNALUL OFÍCIAL AL UNIUNII EUROPENE
DECIZIA COMISIEI
din 10 mai 1990
de stabilire a certificatelor zootehnice pentru ovine și caprine de reproducție de rasă pură și pentru materialul seminal, ovulele și embrionii acestora
(90/258/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 89/361/CEE a Consiliului din 30 mai 1989 privind creșterea ovinelor și caprinelor de rasă pură (1), în special articolul 6,
întrucât articolul 6 din Directiva 89/361/CEE prevede stabilirea de către Comisie, în conformitate cu procedurile stabilite în articolul 8, a certificatelor zootehnice pe care statele membre le pot solicita pentru comercializarea ovinelor și caprinelor de reproducție de rasă pură și a materialului seminal, ovulelor și embrionilor acestora;
întrucât este necesar să se stabilească datele ce urmează să fie incluse în certificatul zootehnic; întrucât, din motive practice, trebuie stabilit un model de certificat și condițiile în care datele pot fi înscrise în documentele ce însoțesc ovinele și caprinele de reproducție de rasă pură și materialul seminal, ovulele și embrionii acestora;
întrucât măsurile prevăzute în prezenta decizie sunt în conformitate cu avizul Comitetului permanent pentru zootehnie,
ADOPTĂ PREZENTA DECIZIE:
Articolul 1
(1) Următoarele date se înscriu în certificatul zootehnic pentru ovine și caprine de reproducție de rasă pură:
-
organismul care eliberează certificatul;
-
numele fișei genealogice;
-
numărul de intrare în fișa genealogică;
-
data eliberării;
-
sistemul de identificare;
-
identificarea;
-
data nașterii;
-
rasa;
-
sexul;
-
numele și adresa crescătorului;
-
numele și adresa proprietarului;
-
pedigree:
Tată
Fișă genealogică nr.
Tată
Fișă genealogică nr.
Bunic
Fișă genealogică nr.
Bunic
Fișă genealogică nr.
Bunică
Fișă genealogică nr.
Bunică
Fișă genealogică nr.
(2) Rezultatele testelor de performanță și rezultatele actualizate, împreună cu originea, ale evaluării valorii genetice, pentru animalul în sine și pentru părinți și bunici sunt menționate în certificat dacă au fost efectuate în conformitate cu Decizia 90/256/CEE a Comisiei (2).
Articolul 2
Datele menționate în articolul 1 pot fi înscrise:
1.
într-un certificat corespunzător modelului din anexa I;
2.
în documentele ce însoțesc ovinele și caprinele de reproducție de rasă pură, caz în care autoritățile competente certifică faptul că datele specificate în articolul 1 sunt înscrise în documente prin următoarea formulă:
„Subsemnatul certific că prezentele documente conțin datele menționate la articolul 1 din Decizia 90/258/CEE a Comisiei.”
Articolul 3
Următoarele date sunt menționate în certificatul zootehnic pentru materialul seminal de ovine și caprine de reproducție de rasă pură:
-
toate datele specificate în articolul 1 referitoare la berbecul sau țapul donator și, în cazul raselor de lapte, grupa sanguină sau rezultatele unui test ce furnizează garanții științifice echivalente;
-
informațiile ce permit identificarea materialului seminal, data colectării și numele și adresele centrului de colectare a materialului seminal și ale destinatarului.
Articolul 4
Datele menționate în articolul 3 pot fi înscrise:
1.
într-un certificat corespunzător modelului din anexa II;
2.
în documentele ce însoțesc materialul seminal de ovine și caprine de reproducție de rasă pură, caz în care autoritățile competente certifică faptul că datele specificate la articolul 3 sunt înscrise în documente utilizând următoarea formulă:
„Subsemnatul certific că prezentele documente conțin datele menționate la articolul 3 din Decizia 90/258/CEE a Comisiei.”
Articolul 5
(1) Datele următoare sunt menționate în certificatul zootehnic pentru ovule de ovine și caprine de reproducție de rasă pură:
-
toate datele specificate în articolul 1 privind ovinele și caprinele donatoare;
-
informațiile ce permit identificarea ovulelor, data colectării și numele și adresele centrului de colectare a ovulelor și ale destinatarului.
(2) Existența mai multor ovule într-o paietă trebuie specificată clar și toate ovulele trebuie să aibă aceeași origine.
Articolul 6
Datele menționate în articolul 5 pot fi înscrise:
1.
într-un certificat corespunzător modelului din anexa III;
2.
în documentele ce însoțesc ovulele de ovine și caprine de reproducție de rasă pură, caz în care autoritatea competentă certifică faptul că datele specificate în articolul 5 sunt înscrise în documente utilizând următoarea formulă:
„Subsemnatul certific că prezentele documente conțin datele menționate la articolul 5 din Decizia 90/258/CEE a Comisiei.”
Articolul 7
(1) Datele următoare se menționează în certificatul zootehnic pentru embrioni de ovine și caprine de reproducție de rasă pură:
-
toate datele specificate în articolul 1 referitoare la oaia și capra donatoare și toate datele specificate în prima liniuță din articolul 3 cu privire la berbecul și țapul donator;
-
informațiile ce permit identificarea embrionilor, data inseminării sau fertilizării, data colectării și numele și adresele centrelor de colectare a embrionilor și ale destinatarului.
(2) Existența mai multor embrioni într-o paietă trebuie specificată clar și toți embrionii trebuie să aibă aceeași origine.
Articolul 8
Datele menționate la articolul 7 pot fi înscrise:
1.
într-un certificat corespunzător modelului din anexa IV;
2.
în documentele ce însoțesc embrionii de ovine și caprine de reproducție de rasă pură, caz în care autoritatea competentă certifică faptul că datele specificate în articolul 7 sunt înscrise în documente prin următoarea formulă:
„Subsemnatul certific că prezentele documente conțin datele menționate la articolul 7 din Decizia 90/258/CEE a Comisiei.”
Articolul 9
Prezenta decizie se adresează statelor membre.
Adoptată la Bruxelles, 10 mai 1990.

Labels: 3
16
6